google/wiki40b huggingface dataset:
Enn Liba

Enn Liba (sündinud 18. juunil 1946 Võrus) on eesti koolijuht, Kambja Ignatsi Jaagu Põhikooli direktor.
1963. aastal lõpetas ta Tartu 5. Keskkooli. 1968. aastal lõpetas ta Tartu Riikliku Ülikooli füüsika-matemaatikateaduskonna
füüsikaõpetaja kutsega, 1987. aastal lõpetas TRÜ psühholoogia eriala.
1968. aastast töötas ta Nõo Keskkooli füüsika-, astronoomia- ja elektrotehnika õpetajana. Aastatel 1982–1989 oli ta Nõo Keskkooli direktor. 
1994. aastast on ta Kambja põhikooli direktor. Direktoriks saades algatas ta koolis arvuti- ja usuõpetuse tunnid, hiljem ka religiooniõpetuse.
"Enn Liba on andnud märkimisväärse panuse Tartumaa koolielu ning väärikate haridustraditsioonide edendamisse," kirjutati tema tutvustuses Tartumaa teenetemärgi andmise puhul.
Enn Liba kuulub mitmesse haridusala seltsi ja ühendusse ning on avaldanud publitsistikat. 
Enn Liba on B. G. Forseliuse Seltsi liige. 2012. aastal valiti ta neljaks aastaks EELK Kambja koguduse nõukokku.
Liba oli 2013. aastani Eesti Konservatiivse Rahvaerakonna (varasema Eestimaa Rahvaliidu) Tartumaa ühenduse liige.

Tunnustused

2005. aastal pälvis Enn Liba õpetaja ja kohaliku elu edendajana Valgetähe IV klassi teenetemärgi (seeria 1744).
2013. aastal anti Libale Tartumaa teenetemärk Tartumaa Kuldne Tammeoks.
Clyde'i jõgi

Clyde'i jõgi (gaeli keeles: Abhainn Chluaidh, šoti keeles: Watter o Clyde) on 176-kilomeetri pikkune jõgi Šotimaal, mis suubub kitsasse merelahte ehk kiillahte nimega Firth of Clyde. See on pikkuselt kaheksas jõgi Ühendkuningriigis ja teine Šotimaal. See voolab Kesk-Šoti madalikul läbi Glasgow' linna, mis oli tähtis laevaehituse, tööstuse ja kaubanduse keskus ning üle Atlandi ookeani kulgenud mereliinide sõlmjaam Briti impeeriumis. Algselt teati jõge keskaegses kumbri keeles kui Clud või Clut, mis mängis geograafiliselt keskset rolli Strathclyde'i kuningriigis (Teyrnas Ystrad Clut).
Batman: The Animated Series

"Batman: The Animated Series" on aastatel 1992–1995 eetris olnud animasari, mis põhineb osaliselt Tim Burtoni kahel esimesel Batmani-filmil. Sarja teisel hooajal kandis see pealkirja "The Adventures of Batman & Robin".
IGN ja ajakiri Wizard valisid selle teiseks parimaks animasarjaks "Simpsonite" järel.
Emirates Airline

Ajalugu

Emirates Airline'i asutas Dubai valitsus 25. mail 1985. Emiratesi alguses mängis suurt rolli Pakistan International Airlines, kes liisis Emiratesile uue Boeing 737-300 ja Airbus A300B4-200 lennukid. Dubai kuninglik perekond and lennufirmale ka kaks kasutatud Boeing 727-200 lennukid. Lennufirma esimene lend EK600 toimus Dubaist Karachisse 25 oktoobril 1985.
1986. aastal lisas lennufirma oma sihtkohtade hulka Colombo, Dhaka, Amman ja Cairo. 1987. aastal ostis lennufirma Boeing 727-200 lennukid Dubai valitsuselt ära Airbus A300 lennukit asendati ära.
Eva Merike Kangro-Pennar

Eva-Merike Kangro-Pennar (3. juuli 1950 Lund, Rootsi – 10. mai 1997 Põhja-Saksamaa) oli väliseesti ajakirjanik ja keeleteadlane.
Ta töötas Lundi ülikooli soome-ugri keelte kateedris eesti keele õppejõuna. Detsembrist 1975 oli ta Münchenis Vabadusraadio ja raadio Vaba Euroopa eesti toimetuses, kus tegi kultuurisaateid ja oli toimetust koordineeriv sekretär, kuni sai 1985 toimetusjuhiks. 1988 siirdus ta saateanalüüsi osakonda. 
1990 asus pere Rootsisse Båstadi. Eva-Merike Kangro-Pennar hukkus 10. mail 1997 autoõnnetuses Põhja-Saksamaal.

Isiklikku

Eva Merike oli Maria Kangro ja kirjanik Bernard Kangro tütar. 
Aastast 1979 oli ta abielus sovetoloog Jaan Pennariga.
Kirjandus

Kirjanduse liigid

Kirjanduse liigitamisel võidakse aluseks võtta mitmeid aspekte.

Keele ja kirja järgi

Kirjandus kui tekst on alati fikseeritud mingis kirjas. Sõltuvalt sellest, millist kirja on kasutatud, liigitatakse kirjandus foneetilisi või piktograafilisi märke kasutavaks kirjanduseks, pildilist materjali kasutavaks kirjanduseks (pildiraamatud, piltromaanid jmt) ning muid kirju (noodikiri, sõlmkiri vms) kasutavaks kirjanduseks.
Kuivõrd igasugune kirjandus on alati kirjutatud mingi rahva või kultuuri kasutatavas keeles, siis selle põhjal liigitatakse kirjandusi rahvuskirjandusteks: eesti kirjandus, saksa kirjandus jne. Kirjutaja rahvus ja keel ei pruugi alati kokku langeda. Sellisel puhul eristatakse omaette rahvus- või keelegruppide kirjandust: näiteks soome rootsikeelset kirjandust, ameerika hispaaniakeelset kirjandust jne.
Ühest keelest teise tõlkimisel moodustub tõlkekirjandus, mis üldreeglina saab selle rahva/keele kirjanduse osaks, millesse teos on tõlgitud.
Eesti Ajalooliste Laevade Selts

Eesti Ajalooliste Laevade Selts on mittetulundusühing, mille tegevuse peamine eesmärk on kaitsta ajalooliste laevade säilimist ja käigushoidmist.

Eesmärk

EALS-i tegevuse peamine eesmärk on kaitsta ajalooliste laevade säilimist kui rahvusliku merekultuuri pärandi aardeid. Samuti on hoida, edendada ja propageerida meresõitu ja merekultuuri, taastada üldsuse huvi mere vastu. Seltsi eesmärk on tõsta noorte huvi meremehe kutse vastu ja tekitada huvi meresõiduajaloo ja laevaehituse vastu.

Ajalugu

Selts asutati 2004. aasta veebruaris vajadusest luua seaduslik võimalus ajalooliste laevade kasutamiseks Eesti lipu all. Need laevad ei vasta tänapäevastele meresõiduohutusnõuetele, kuid kulude katmiseks on vaja võimalust nende laevadega raha teenida, näiteks reisijaveoga. 
Muude tegevuste hulgas on selts osalenud alates 2007. aastast merepäevade korraldamises Tallinnas, 2008. aastal liitusid korraldajatega linnavalitsus ja Tallinna Sadam.
Perämeri rahvuspark

Perämeri rahvuspark (ka Põhjalahe rahvuspark, soome keeles: Perämeren kansallispuisto) on Soome rahvuspark, mis asub Lapi maakonnas.
Pargi pindala on 157 ruutkilomeetrit, millest 2,5 ruutkilomeetrit asub maismaal.
Rahvusparki pääseb paadiga ning talvel jalgsi mööda jääd.
Anu Tonts

Anu Tonts (sündinud 30. märtsil 1969 Tallinnas) on eesti dramaturg.

Teatritee

Ta töötab alates 1994. aastast Vanemuise teatris, 1994–2013 oli kirjandusala juhataja, alates 2013. aastast on dramaturg.
1995–1997 töötas õppejõuna Viljandi Kultuurikolledžis (Eesti teatri ja maailmateatri ajalugu)
Korraldab alates 2002. aastast laulvate näitlejate heategevuskontserti "Kuula, palun!" Maarja küla toetuseks.
Ta on kirjutanud gümnaasiumi valikaine õpiku "Draama ja teater" (kirjastus Maurus, 2016), samuti teatrikriitikat ja teinud intervjuusid, esinenud ettekannetega Teatriuurijate Ühenduse konverentsidel, koostanud ja kirjutanud: "Eesti rahvusliku teatri sünd. Vanemuine" (2006) ning "Teater Vanemuine 140" (2010).

Isiklikku

Tema ema on Reet Krusten ja isa oli Ülo Tonts, vanaisa oli kirjanik Erni Krusten.
Costa Fortuna

Ajalugu

Ristluslaev asus oma esmareisile 3. detsembril 2003. 
Laev ristiti nädalavahetusel 22. novembril 2003 Genovas (Itaalia) ja ristiemaks sai itaalia näitlejatar Maria Grazia Cucinotta. Laeva kodusadam on Genova.
Ristluslaeva sõsarlaevad on  Carnival Triumph, Carnival Victory ja Costa Magica. 
2012. aastal kasutati laeva kruiisideks Warnemündest üle Kopenhaageni ning 2013 – Kopenhaagenist.
Kosrae keel

Kosrae keel on Mikroneesia keelte hulka kuuluv keel, mida räägitakse Kosrae saarel, teistel Karoliinidel ja Naurul.
2001. aastal oli keele kõnelejaid Mikroneesias 8000 ja kogu maailmas hinnatakse kõnelejate arvuks 9060.
Kirjutamisel kasutatakse ladina tähestikku.
Oliver Kahn

Oliver Kahn (sündinud 15. juunil 1969 Karlsruhes) on endine saksa jalgpallur ja Saksamaa jalgpallikoondise väravavaht.
Ta mängis Saksamaa rahvuskoondises 86 mängu ja neist 49 mängus oli ta kapten. Esimese mängu rahvuskoondises pidas ta 23. juunil 1995 Bernis Šveitsi vastu ja Saksamaa võitis 2:1. Viimase koondisemängu pidas ta 8. juulil 2006 Portugali vastu 2006. aasta maailmameistrivõistluste pronksimängus, kus tegutses hiilgavalt ja aitas Saksamaal võita 3:1.
Saksamaa koondises on ta tulnud maailmameistrivõistlustel hõbedale 2002 ja pronksile 2006. Neist esimesel valiti ta MM-i parimaks sportlaseks, parimaks väravavahiks ja MM-i sümboolsesse koondisse.
Ta on valitud kolmel korral maailma parimaks väravavahiks (1999, 2001, 2002).
Kahn sai väljaõppe ja jõudis Bundesligasse sünnilinna meeskonna Karlsruher SC särgis, kuid suurema osa oma karjäärist mängis suurklubi Müncheni Bayerni eest. Ta jäi alati Saksamaa kõrgliigale truuks ja on 557 kohtumisega Bundesliga ajaloo üks pikima staažiga mängijaid.
Oma karjääri jooksul ei löönud ta ühtki väravat. Kõige lähemal sellele oli ta Bayerni 6:0 võidumängus Cottbusi Energie vastu 23. veebruaril 2002, kui ta viimasel minutil asus realiseerima meeskonnakaaslase Samuel Kuffouri teenitud penaltit, aga lõi selle posti.

Isiklikku

Pikkus: 1,88 m

Kaal: 87 kg
Kahnil on oma naise Simonega poeg David ja tütar Katharina-Maria. 2003. aastal kolisid nad lahku, kui Kahn oma naise kaheksandal raseduskuul alustas suhet endise baaridaami Verena Kerthiga. Viimasel ajal on Oliveri ja Verena suhted jahenenud ning Kahn kolis oma naise juurde tagasi.
Oliver Kahni vanaema oli lätlane.
Peter Berresford Ellis

Peter Berresford Ellis (sündinud 10. märtsil 1943) on Briti ajaloolane, biograaf ja kirjanik, kes on avaldanud üle 100 raamatu nii oma nime kui ka pseudonüümide Peter Tremayne ja Peter MacAlan all. Ta on ka paljude teadusartiklite, esseede, lühijuttude, seiklusromaanide jne autor. 
Peter Tremayne'i nime all on ta avaldanud rahvusvahelise menu osaliseks saanud ajaloolise krimisarja, milles peategelane õde Fidelma lahendab 7. sajandi Iirimaal mõrvamüsteeriume. Peter Berresford Ellise teoseid on ilmunud rohkem kui 25 keeles.

Elulooandmed

Peter Berresford Ellis sündis Coventrys. Tema isa Alan Ellis oli ajakirjanik ja ema oli pärit Sussexi vanast saksi suguvõsast.
Ellis õppis Brightoni Kunstikolledžis ja Londoni Ülikoolis slaavi ja Ida-Euroopa uuringute Instituudis. 1989. aastal lõpetas ta praeguses Ida-Londoni Ülikoolis keldi kultuuri ja ajaloo õpingud ning omandas seal ka magistrikraadi.

Looming

1975. aastast pühendus Ellis täielikult kirjutamisele. Ajaloolist tausta põhjalikult tundes kirjutas ta hulgaliselt teadusartikleid ja esseesid kelti kultuuri ja ajaloo kohta. Teda on nimetatud üheks suurimaks autoriteediks keltide kultuuri ja ajaloo kirjanduslikul käsitlemisel.
Sulev Nõmmik

Sulev Nõmmik (kuni 14. septembrini 1936 Sulev Nabi; 11. jaanuar 1931 Tallinn – 28. juuli 1992 Kuressaare) oli eesti näitleja, lavastaja, humorist ja tantsija.
Sulev Nõmmik lõpetas 1959. aastal Tallinna Koreograafiakooli ja Tallinna Kultuurharidusala Kooli. Seejärel õppis ta aastatel 1960–1964 lavastamist Leningradi Teatri-, Muusika- ja Kinematograafiainstituudis.
Aastatel 1947–1962 töötas Sulev Nõmmik vaheaegadega Estonias balletitantsijana, aastatel 1962–1992 näitleja, näitejuhi ja lavastajana.
Estraadinäitlejana oli Sulev Nõmmik kõige tuntum Kärna Ärni rollis. Ta esitas ka palju sketše koos Ervin Abeliga ning mängis filmides. Ta kirjutas tavaliselt oma estraadikavad ise ning avaldas ka vesteid.
Sulev Nõmmik on lavastanud telefilmid "Mehed ei nuta" (1968), "Noor pensionär" (1972) ja "Siin me oleme!" (1979). Koos Enn Vetemaaga kirjutas ta ka nende filmide stsenaariumid.
Kõpu

Ajalugu

Vanim arheoloogiline leid (Kõpu kaelavõru) on dateeritud 2. sajandisse. 
Kõpu nime päritolu ei ole täpselt teada. Friedrich Kuhlbars on kirjutanud, et Kõpu nimi tähendab aiaga ümberpiiratud kohta. 1481. aastal on Viljandist Kõppu viivat teed nimetatud Koppesche Weg (saksa Koppe 'tipp, latv või hari'). Kõpu mõisa kohta on teateid aastast 1593 (Kepa; hiljem Gross-Kõppo ehk Suure-Kõpu)

Juhtimine

Valla tegevust juhib ja koordineerib kohalik omavalitsus, mille kõrgeim organ on seitsmeliikmeline vallavolikogu eesotsas volikogu esimehe Thea Pärnametsaga. Vallavalitsuse koosseisus on 7 liiget ning vallavalitsuse haldusaparaadis töötab 6 ametnikku (vallavanem, vallasekretär, tehniline sekretär, arendusnõunik, hooldekodu juhataja-sotsiaaltöötaja, raamatupidaja).
Soomustatud auto

Soomustatud auto on auto, mille kere on tugevdatud soomuskaitse omadustega materjalide või detailidega.

Tsiviilasutus

Soomustatud autosid kasutavad tsiviilotstarbel eri- ja turvateenistused või muud sisekaitsesuunitlusega jõustruktuurid peamiselt VIPide turvalisuse tagamiseks, isikkoosseisu operatiivtranspordivahendina või eriti hinnalise kauba, sealhulgas sularaha, transpordivahendina.

Militaarkasutus

Militaarotstarbel võidakse veokeid ja maastureid soomustada, kaitsmaks isikkoosseisu, tehnikat ja veetavat kaupa kuulide ja lõhkekehade kildude eest. Militaarotstarbel soomustatud autod täidavad peamiselt logistilisi ülesandeid.
Ohtlike ülesannete täitmiseks kasutatakse spetsiaalseid soomuskerega soomusautosid.

Iseloomustus

Tsiviilkasutuses autode soomustamise käigus püütakse auto välimust mitte muuta, et auto vähem kahtlust ärataks. Äratundmist vähendades on soomustatud ka väiksemaid autosid, näiteks Volkswagen Golfi. Mõningaid autosid soomustatutakse ka tehastes, näiteks Audi A6, Audi A8 ja S-klassi Mercedes. Ka Lincolnil ja BMW-l on tehases soomustatav mudel.
Soomuskaitse kinnitatakse kas sõiduki kere pealispinnale või ehitatakse sisemusse, kus see ei pruugi olla lähema silmitsemiseta äratuntav. Soomuse sisseehitamine on eriti kallis ja töömahukas, kestab mitu nädalat ja maksab üle miljoni Eesti krooni. Kasutatakse ka kuulikindlaid klaase. Auto massi märgatava suurenemise tõttu tuleb ka mootor ja pidurid võimsamatega asendada.
Soomustatud autode juures kasutatakse sageli teisigi turvameetmeid, mis suurendavad autosolijate ohutust muude õnnetuste korral: automaatne tulekustutusseade, tühjenemisvastased rehvid, plahvatuskindel kütusepaak, auto kaugkäivitus, rehvirõhu ja -temperatuuri juhtseade, sireen või häireseade ning sidesüsteem, mille abil autosolijad saavad autost väljas olijatega suhelda. Gaasirünnaku vastu võib auto hermetiseerida või tekitada autosse ülerõhu.
Liiklusõnnetuse korral on soomustatud autod samuti tavalistest autodest palju ohutumad.
Satelliidid (ansambel)

Satelliidid oli eesti rokkansambel, mis moodustati 1965. aastal.
Külalised (ansambel)

Külalised on Eesti ansambel.
Ansambel asutati 2006.
Muhanina

Muhanina (ka Muha nina) on neem (maanina) Saare maakonna lääneosas.
Neeme koordinaadid on 58° 12′ N, 22° 2′ E.
Aleksei Miller

Aleksei Miller (Алексей Борисович Миллер; sündinud 31. jaanuaril 1962 Leningradis) on Gazpromi juhatuse esimees (2001. aastast alates) ning direktorite nõukogu esimehe asetäitja (2002. aastast alates).
Aastatel 2000 kuni 2001 oli ta Venemaa Föderatsiooni energeetikaministri asetäitja.
CAS-i registreerimisnumber

CAS-i registreerimisnumber (Chemical Abstracts Service'i number, lühendatult CAS-number)  on keemilistele ainetele ja paljudele materjalidele unikaalne numbriline identifikaator, mis on omistatud Chemical Abstracts Service poolt.
CAS registreerimisnumbreid kasutatakse teaduslikus kirjanduses alates vähemalt 1957. aastast keemiliste elementide, orgaaniliste ja anorgaaniliste ühendite, aga ka polümeeride, mineraalide, isotoopide, sulamite ja varieeruva koostisega või bioloogilise päritoluga materjalide korral.
CAS-numbrid ei ole seotud ainete keemilise olemusega ega ühegi varasema klassifikatsiooniga. Neid on lihtne kasutada otsingutes andmebaaside kaudu ilma ainete erinevaid ja keerulisi nimetusi teadmata.
Valjala valla lipp

Valjala valla lipp on endise Eesti haldusüksuse Valjala valla lipp.
Lipp kinnitati 23. mail 1996 ning õnnistati sama aasta 2. juunil.

Lipu kirjeldus

Valjala valla lipuks on ristkülikukujuline vapilipp. Sinise kanga vardapoolsel küljel valge vertikaalne laid, mis moodustab lipu pikkusest 1/3. Sinisel väljal on kanga alaservast tõusev ümarakaareline Valjala kiriku portaal, selle kohal pügalristi kujulise ruudustikuga roosaken ja portaali saatena ümarkaarelised kirikuaknad 1+1.
Lipu normaalsuurus on 100×150 cm ning pikkuse ja laiuse suhe 2:3.

Põhjendus

Lipul on kujutatud Valjala kiriku omapärane esisein. See kirik on Saaremaa vanim kirik, Valjala maalinnas võtsid saarlased 1227 vastu ristiusu.
Tuhala kirik

Tuhala Kaarli kirik on kirik Kose vallas Kata külas endises Tuhala vallas.
Kirikut kasutab Tuhala Kaarli kogudus.
Kirik ehitati aastatel 1775–1777. Tuhala mõisniku Carl Johann Mellini järgi sai see nimeks Kaarli kirik. 1863. aastal ehitati barokne kirik teatud määral uusgooti stiilis ümber. Kiriku läänekülge lisati massiivne torn.
Eestis ainukordne kantsel-altar on vanem kui kirik ise, see on pärit Tuhala kalmistul asunud jutlusekabelist ning valminud umbes 1600. aastal.
Orel on toodud Kose kirikust, selle valmistas 1849. aastal Gustav Normann.
Andriamasinavalona

Andriamasinavalona (Andrianjakanavalondambo; suri 1710 Antananarivos) oli Imerina kuningas 1675–1710 Madagaskari keskosas.
Ta sündis vürst (Printsy) Ralambo Andriantsimitovy nime all kuningas Adriantsimitoviaminandriandehibe ja Rampanambonitany pojana.
Ta sai 1670 oma isa tahtel Alasora vürstiks. Pärast oma vanema venna kuningas Andrianjaka Razakatsitakatrandriana kukutamist 1675 sai ta Imerina kuningaks.
Ta ühendas 18. sajandi alguses esimest korda Imerina. Ta rajas monarhia, mis võttis arvesse rahva nõuandeid, ja laiendas kuningriigi piire 30 km kauguseni Antananarivost. Seejärel jagas ta riigi neljaks toko'ks ning jagas need oma nelja vanema poja vahel. Pärast tema surma said nendest omavahel sõdivad iseseisvad riigid: Antananarivo, Ambohidratrimo, Ambohidrabiby ja Ambohimanga. Need sõjad võimaldasid naaberriikidel röövida veiseid ja orje ning segasid maaharimist, mis tõi kaasa näljahädasid ja katastroofilisi epideemiaid.
Oma mittevalitsevate laste jaoks lõi ta oma nime kandva rühma andriamasinavalonad.
Andriamasinavalona suri 1710 Antananarivos.
Gellérti ravitermid

Gellérti ravitermid (ungari keeles Gellért gyógyfürdő) ja selle ujulad on tuntud kui osa juugendlikust Gellérti hotelli kompleksist Ungari pealinnas Budapestis.
Gellérti vesiravila ja hotell valmisid aastatel 1912–1918, väliujulad ehitati hiljem. Alates 1934. aastast hakati Budapesti kutsuma spaalinnaks. Kolm aastat hiljem korraldati Gellérti vesiravilas esimene Rahvusvaheline Balneoloogia Kongress. Teises maailmasõjas sai hoone kahjustada, kuid taastati hiljem. Tänapäeval kasutab kompleks kaasaegseid tehnoloogiaid ajalooliselt rikka pärandiga keskkonnas. Rajatis renoveeriti 2008. aastal algses hiilguses.
DuPage'i maakond

Ajalugu

Maakond moodustati 1839. aastal.
Emily Greene Balch

Emily Greene Balch (8. jaanuar 1867 – 9. jaanuar 1961) oli USA õpetlane, kirjanik ja patsifist, kes 1946. aastal pälvis koos John Mottiga Nobeli rahuauhinna panuse eest Naiste Rahvusvahelise Rahu ja Vabaduse Liidu arengusse.
1921. aastal hakkas ta unitaristiks.
Ta jäi elu lõpuni vallaliseks.
Grand Theft Auto: San Andreas

Sisu

Sündmustik toimub 1990ndate (1992) alguses. Mängija kontrollib peategelast Carl J. Johnsonit, kes on kahekümnendates eluaastates mustanahaline. Ta saabub Los Santose linna pärast oma ema surma, leiab vastuolud oma perekonnas ja oma vanas jõugus ning on sunnitud neid lahendama. Loo alguses peab CJ oma venna Sweetiga suhteid taastama hakkama. Ta aitab oma jõugu, Grove St Families taas jalule. Kuid kahjuks reedavad CJ ja Sweeti, Big Smoke ja Ryder, kes on seotud vendade ema mõrvaga. Pärast pikka uurimist ja tegutsemist saab CJ sellest teada ja tapab nii Ryderi kui ka Big Smoke'i. Mäng on üsna lähedane päris eluga. Mäng isegi lõpeb 1990. aastail toimunud Los Angelese mässuga. Mäss toimus selle tõttu, et üks politseinik mõisteti kohtus õigeks korruptsiooni eest, nii ka mängus. Mängus on kolm linna: Los Santos (Los Angeles), San Fierro (San Francisco) ja Las Venturas (Las Vegas). Kõik kokku on San Andreas (California).

Sõidukid

Mängus on kokku 200 sõidukimudelit. Uute sõidukitena on jalgratas, kombain, tänavapuhastus sõiduk, hõljuk, haagiselamu ja palju muud. Kui eelmistes versioonides olid ainult üksikud lennumasinad ja neile oli raske ligi pääseda, siis selles versioonis on kokku 11 lennukit ja 9 helikopterit.
Kiievi koobasklooster

Kiievi koobasklooster (ukraina keeles Києво-Печерська лавра, Eesti Entsüklopeedias Kiievi Petšerski suurklooster) on Kiievis asuv mungaklooster. See on Moskva Patriarhaadi Ukraina Õigeusu Kiriku keskuse asupaik. 
Koos Püha Sofia peakirikuga kuulub see UNESCO maailmapärandi nimistusse.
Fisketorvet

Fisketorvet on suur kaubanduskeskus Kopenhaageni kesklinna lähedal Kalvebod Brygge linnaosas. See avati 10. oktoobril 2000. Keskuses on üle 120 poe, 15 restorani ja 10 saaliga kino.
Keskus sai nime kalaturu järgi, mis asus sellel kohal 1958–1999.
Kaido Saak

Kaido Saak (sündinud 29. augustil 1965 Haapsalus) on eesti luterlik vaimulik, alates 28. märtsist 2019 EELK Lääne praost.
Ta lõpetas aastal 1980 Lihula Keskkoolis 8 klassi ja aastal 1984 Türi näidissovhoostehnikumi tehnik-elektromehaaniku kvalifikatsiooniga. Aastatel 1990–1992 ja 1997–2003 õppis ta EELK Usuteaduse Instituudis (lõpetas), aastatel 2003–2004 õppis ta pastoraalseminaris.
Saak ordineeriti diakoniks 5. mail 1992 ja preestriks 10. augustil 2004.
Ta on teeninud EELK Hanila kogudust 1992–2004 ning teenib Karuse ja Lihula kogudust alates 1992, Mihkli kogudust alates 2006.
Räsasjalad

Räsasjalad ehk x-jalad (genua valga) on inimese jalad, mille põlved kaarduvad sissepoole, nii et püstiasendis moodustavad sääred X-tähe alumist osa meenutava nurga.
Räsasjalgu võib põhjustada näiteks rahhiit.
Rutuli keel

Staatus ja kõnelejate arv

Rutuli keel on üks Dagestani ametlikest keeltest. Kõnelejaid on umbes 36 400, neist Venemaal 2010. aasta rahvaloenduse andmetel 30 360. Aserbaidžaanis räägib rutuli keelt mõni tuhat inimest.
Rutuli kirjakeel loodi 1990. aastal kirillitsa baasil. Dagestanis ilmub nädalaleht "МыхаӀбишды цӀинды хабарбыр" (Рутульские новости), kus ilmub rutulikeelseid materjale.
Keeles eristatakse 5 murret.

Fonoloogia

Rutuli keeles on 5 vokaalfoneemi ja 59 konsonantfoneemi.
Larissa Preobraženskaja

Larissa Preobraženskaja (Лариса Дмитриевна Преображенская; 3. oktoober 1929 Kiiev – 15. september 2009 Moskva teistel andmetel 16. september) oli vene tennisist ja tennisetreener.
Tema õpilaste hulgas on olnud Anna Kurnikova, viimase nõbu Jevgeni Koroljov, Jelena Granaturova, Jevgenija Kulikovskaja, Jekaterina Makarova ja Tatjana Panova.
Drissa maakond

Ajalugu

Maakond rajati 1772. aastal. Algselt kuulusid selle alad Pihkva kubermangu koosseisu. Aastal 1776 hakkas maakond kuuluma Polotski kubermangu, seejärel Polotski asehaldurkonda. 1796. aastal maakond likvideeriti ja aastal 1802 see loodi taas Vitebski kubermangu koosseisus. Maakond piirnes läänesDünaburgi maakonnaga, lõunas Vilno kubermangu ja Vitebski kubermangu Lepieli maakonnaga, idas Polotski maakonnaga, põhjas aga Sebeži, Ludza ja Režitsa maakonnaga. Venemaa koosseisus oli maakonna pindala 2923 km², tegemist oli pindalalt kõige väiksema maakonnaga Vitebski kubermangus.
Aastal 1897 elas maakonnas 97 100 inimest. Elanikest moodustasid enamiku valgevenelased (86,2%), juute oli 9,1%, venelasi 1,6% ja poolakaid 2,4%.
Aastal 1913 oli maakonna territooriumil üks linn (Drissa), seitse alevit ja 17 valda.
Aastal 1920 läksid Drissa maakonna läänepoolsemad alad Läti koosseisu. Daugavpilsi maakonna osadeks said Piedruja vald ja Pustiņa vald, osaliselt ka Suški vald. Maakond jäi Valgevene NSV administratiivüksuseks kuni aastani 1923, mil see liideti Polotski maakonnaga.
Haljala valla vapp

Haljala valla vapp on Lääne-Viru maakonnas asuva Eesti haldusüksuse Haljala valla vapp.
Vapp on kinnitatud 8. märtsil 1994.

Vapi kirjeldus

Sinisel kilbil vasakult tõusev hõbedane haldjas, kelle ettesirutatud käte kohal kuldne kaheksaharuline täht.

Põhjendus

Sinine ja hõbe on Virumaa vapivärvid. Haldjas seostub legendiga valla nime saamisloost ja tähistab ühtlasi Haljala kaitsevaimu. Kuldne täht sümboliseerib valgust ja teadmisi, rahva edulootust ning -püüdlust.
Siilkübar

Liigid

Perekonda kuulub 9 liiki. Neist on ravimtaimena kasutusel kolm – ahtalehine siilkübar (Echinacea angustifolia), kahkjas siilkübar (Echinacea pallida) ja punane siilkübar ehk punane päevakübar (Echinacea purpurea). Iluaianduses kasutatakse veel kollast päevakübarat (Echinacea paradoxa).